CELEX: 32021R0705
Language: hu
Date: 2021-04-28 00:00:00
Title: A Bizottság (EU) 2021/705 végrehajtási rendelete (2021. április 28.) a 333/2007/EK rendeletnek az egyedi minták előírt száma és az egyes analitikai módszerekre vonatkozó alkalmassági kritériumok tekintetében történő módosításáról (EGT-vonatkozású szöveg)

2021.4.29.   
               
               
                  HU
               
               
                  Az Európai Unió Hivatalos Lapja
               
               
                  L 146/73
               
            
         A BIZOTTSÁG (EU) 2021/705 VÉGREHAJTÁSI RENDELETE
         (2021. április 28.)
         a 333/2007/EK rendeletnek az egyedi minták előírt száma és az egyes analitikai módszerekre vonatkozó alkalmassági kritériumok tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 34. cikke (6) bekezdésére,
         mivel:
         
                     (1)
                  
                  
                     A Bizottság 333/2007/EK rendelete (2) megállapítja az élelmiszerekben előforduló nyomelemek és élelmiszer-feldolgozás során keletkező szennyező anyagok mennyiségének hatósági ellenőrzéséhez használandó mintavételi és vizsgálati módszereket.
                  
               
                     (2)
                  
                  
                     A 333/2007/EK rendeletben jelenleg előírt mintavételi módszerek előírják, hogy legalább 1 kg tömegű egyesített mintát kell venni. Az olyan étrend-kiegészítők, szárított fűszerek vagy fűszernövények, szárított gombák, algák vagy zuzmó esetében, amelyeknek magas az egységtömegenkénti költsége, ez aránytalanul magas mintavételi költséget eredményez. Ezért ezen áruk tekintetében egyedi mintavételi módszereket kell előírni.
                  
               
                     (3)
                  
                  
                     A rendelkezésre álló legjobb tudományos ismeretek alapján a takarmányban és az élelmiszerekben előforduló szennyező anyagokkal foglalkozó uniós referencialaboratóriumok iránymutatást dolgoztak ki a kimutatási határ (LOD) és a meghatározási határ (LOQ) méréséhez a takarmányban és élelmiszerekben előforduló szennyező anyagok tekintetében (3). Mivel ez az iránymutatás a legkorszerűbb technológiai ismereteket tartalmazza, következtetéseinek tükröződniük kell a 333/2007/EK rendeletben meghatározott, a nyomelemek analitikai módszereire vonatkozó LOQ-követelményekben.
                  
               
                     (4)
                  
                  
                     A 333/2007/EK rendeletet ezért ennek megfelelően módosítani kell.
                  
               
                     (5)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 333/2007/EK rendelet melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. április 28-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 95., 2017.4.7., 1. o.
         
         
            (2)  A Bizottság 333/2007/EK rendelete (2007. március 28.) az élelmiszerekben előforduló nyomelemek és élelmiszer-feldolgozás során keletkező szennyező anyagok mennyiségének ellenőrzése céljából végzett mintavétel és vizsgálat módszereinek megállapításáról (HL L 88., 2007.3.29., 29. o.).
         
            (3)  Wenzl, T., Haedrich, J., Schaechtele, A., Robouch, P., Stroka, J., Guidance Document on the Estimation of LOD and LOQ for Measurements in the Field of Contaminants in Feed and Food (Iránymutatás a kimutatási határ és a meghatározási határ méréséhez a takarmányban és élelmiszerekben előforduló szennyező anyagok tekintetében); EUR 28099, az Európai Unió Kiadóhivatala, Luxembourg, 2016, ISBN 978-92-79-61768-3; doi:10.2787/8931
      
      
         
            MELLÉKLET
            A 333/2007/EK rendelet melléklete a következőképpen módosul:
            
                        1.
                     
                     
                        a B.2.2. pont helyébe a következő szöveg lép:
                        „B.2.2.   Az egyedi minták száma
                        
                        Az étrend-kiegészítőktől, szárított fűszerektől vagy fűszernövényektől, szárított gombáktól, algáktól vagy zuzmótól eltérő élelmiszerek esetében az egyesített mintának legalább 1 kg tömegűnek vagy 1 liter térfogatúnak kell lennie, kivéve azokat az eseteket, amikor ez nem lehetséges, például ha a minta egy csomagból vagy egységből áll.
                        Étrend-kiegészítők, szárított fűszerek vagy fűszernövények, szárított gombák, algák vagy zuzmók esetében az egyesített mintának legalább 100 grammnak vagy 100 milliliternek kell lennie.
                        Az étrend-kiegészítőktől eltérő élelmiszerek esetében a tételből vagy altételből vett egyedi minták minimális számának meg kell felelnie a 3. táblázatnak.
                        Folyékony ömlesztett termékek esetében a tételt vagy altételt kézi vagy gépi eszközökkel közvetlenül a mintavételt megelőzően a lehetőségekhez mérten alaposan össze kell keverni, amennyiben ez nem befolyásolja a termék minőségét. Ebben az esetben feltételezni lehet, hogy a szennyező anyagok egy adott tételen vagy altételen belüli eloszlása homogén. Ezért az egyesített mintát alkotó tételből vagy altételből három egyedi mintát kell venni.
                        Amennyiben a tétel vagy altétel az étrend-kiegészítőktől eltérő élelmiszerek esetében egyedi csomagokból vagy egységekből áll, az egyesített minta összeállításához használandó csomagok vagy egységek (egyedi minták) számának meg kell felelnie a 4a. táblázatnak.
                        Az egyedi minták tömegének, illetve térfogatának hasonlónak kell lenniük. Az étrend-kiegészítőktől, szárított fűszerektől vagy fűszernövényektől, szárított gombáktól, algáktól vagy zuzmótól eltérő élelmiszerek esetében az egyedi minta tömegének, illetve térfogatának legalább 100 grammnak vagy 100 milliliternek kell lennie, úgy, hogy a kapott egyesített minta tömege, illetve térfogata legalább 1 kg vagy 1 liter körül legyen.
                        Szárított fűszerek vagy fűszernövények, szárított gombák, algák vagy zuzmók esetében az egyedi minta tömegének, illetve térfogatának legalább 35 grammnak vagy 35 milliliternek kell lennie, úgy, hogy a kapott egyesített minta tömege, illetve térfogata legalább 100 gramm vagy 100 milliliter legyen.
                        A szervetlen ón maximális szintjei az egyes konzervdobozok tartalmára vonatkoznak, azonban gyakorlati okokból összesített mintavételi módszer is alkalmazható. Amennyiben az egyesített konzervminta vizsgálati eredménye közel esik a szervetlen vegyületben lévő ón felső határértékéhez, de még alatta van, és feltételezhető, hogy egyes konzervdobozok esetében az érték meghaladhatja a legmagasabb határértéket, további vizsgálatokat kell végezni.
                        Étrend-kiegészítők esetében az egyedi minták minimális számának és méretének meg kell felelnie a 4b. táblázatnak.
                        Amennyiben a B.2. pontban meghatározott mintavételi módszer az azzal járó elfogadhatatlan gazdasági következmények (pl. a csomagolási forma, a tétel sérülése miatt) miatt nem kivitelezhető, vagy amennyiben a B.2. pontban előírt mintavételi módszer alkalmazása gyakorlati okokból nem lehetséges, alternatív mintavételi módszer alkalmazható, feltéve, hogy a mintavétel az annak a tárgyát képező tétel vagy altétel szempontjából kielégítően reprezentatív, és az eljárást teljeskörűen dokumentálják. Ezt a B.1.8. pontban előírt jegyzőkönyvben rögzíteni kell.
                        
                           1. táblázat
                        
                        
                           Tételek altételekre való felosztása ömlesztett szállítmányok formájában forgalmazott termékek esetében
                        
                        
                                    
                                       A tétel tömege (tonna)
                                    
                                 
                                 
                                    
                                       Az altételek tömege vagy száma
                                    
                                 
                              
                                    ≥ 1 500 
                                 
                                 
                                    500 tonna
                                 
                              
                                    > 300 és < 1 500 
                                 
                                 
                                    3 altétel
                                 
                              
                                    ≥ 100 és ≤ 300
                                 
                                 
                                    100 tonna
                                 
                              
                                    < 100
                                 
                                 
                                    –
                                 
                              
                           
                        
                           2. táblázat
                        
                        
                           Tételek altételekre való felosztása nem ömlesztett szállítmányok formájában forgalmazott termékek esetében
                        
                        
                                    
                                       A tétel tömege (tonna)
                                    
                                 
                                 
                                    
                                       Az altételek tömege vagy száma
                                    
                                 
                              
                                    ≥ 15
                                 
                                 
                                    15–30 tonna
                                 
                              
                                    < 15
                                 
                                 
                                    –
                                 
                              
                           
                        
                           3. táblázat
                        
                        
                           Az étrend-kiegészítőktől eltérő élelmiszerek tételéből vagy altételéből veendő egyedi minták minimális száma
                        
                        
                                    
                                       A tétel/altétel tömege vagy térfogata (kilogramm vagy liter)
                                    
                                 
                                 
                                    
                                       A vételezendő egyedi minták legkisebb száma
                                    
                                 
                              
                                    < 50
                                 
                                 
                                    3
                                 
                              
                                    ≥ 50 és ≤ 500
                                 
                                 
                                    5
                                 
                              
                                    > 500
                                 
                                 
                                    10
                                 
                              
                           
                        
                           4a. táblázat
                        
                        
                           Az egyesített minta összeállításához szükséges csomagok vagy egységek (egyedi minták) száma, amennyiben a tétel vagy altétel az étrend-kiegészítőktől eltérő élelemiszer különálló csomagjaiból vagy egységeiből áll
                        
                        
                                    
                                       A tételt/altételt képező csomagok vagy egységek száma
                                    
                                 
                                 
                                    
                                       A vételezendő csomagok vagy egységek száma
                                    
                                 
                              
                                    ≤ 25
                                 
                                 
                                    legalább 1 csomag vagy egység
                                 
                              
                                    26–100
                                 
                                 
                                    hozzávetőlegesen 5 %, de legalább 2 csomag vagy egység
                                 
                              
                                    > 100
                                 
                                 
                                    hozzávetőlegesen 5 %, de legfeljebb 10 csomag vagy egység
                                 
                              
                           
                        
                           4b. táblázat
                        
                        
                           Az étrend-kiegészítők egyedi mintáinak minimális száma és mérete
                        
                        
                                    
                                       Tétel mérete (csomagok száma)
                                    
                                 
                                 
                                    
                                       A mintavételhez szükséges csomagok (egyedi minták) száma
                                    
                                 
                                 
                                    
                                       Az egyedi minta mérete
                                    
                                 
                              
                                    1–50
                                 
                                 
                                    1
                                 
                                 
                                    A csomag teljes tartalma
                                 
                              
                                    51–250
                                 
                                 
                                    2
                                 
                                 
                                    A csomag teljes tartalma
                                 
                              
                                    251–1 000 
                                 
                                 
                                    4
                                 
                                 
                                    Minden egyes, mintavételre kiválasztott kiskereskedelmi csomagból a csomag tartalmának fele
                                 
                              
                                    > 1 000 
                                 
                                 
                                    1 000  kiskereskedelmi csomagból 4 + 1 kiskereskedelmi csomag, legfeljebb 25 kiskereskedelmi csomag
                                 
                                 
                                    ≤ 10 csomag: minden egyes kiskereskedelmi csomagból a csomag tartalmának fele
                                    > 10 csomag: minden csomagból annyi mintát kell venni, amennyi 5 csomagnak megfelelő mennyiségű mintát eredményez.
                                 
                              
                                    ismeretlen (csak az e-kereskedelemre vonatkozik)
                                 
                                 
                                    1
                                 
                                 
                                    A csomag teljes tartalma”
                                 
                              
                  
                        2.
                     
                     
                        a C.3.3.1. a) pont helyébe a következő szöveg lép:
                        
                                    „a)
                                 
                                 
                                    Az ólom, a kadmium, a higany, a szervetlen ón és a szervetlen arzén vizsgálati módszereire vonatkozó alkalmassági kritériumok
                                    
                                       5. táblázat
                                    
                                    
                                                
                                                   Paraméter
                                                
                                             
                                             
                                                
                                                   Kritérium
                                                
                                             
                                          
                                                Alkalmazási kör
                                             
                                             
                                                Az 1881/2006/EK rendeletben meghatározott élelmiszerek
                                             
                                          
                                                Specifikusság
                                             
                                             
                                                Mátrix- vagy spektrális interferenciától mentes
                                             
                                          
                                                Megismételhetőség (RSDr)
                                             
                                             
                                                HORRATr 2 alatt
                                             
                                          
                                                Reprodukálhatóság (RSDR)
                                             
                                             
                                                HORRATR 2 alatt
                                             
                                          
                                                Visszanyerés
                                             
                                             
                                                A D.1.2. pont rendelkezései alkalmazandók
                                             
                                          
                                                LOD
                                             
                                             
                                                = az LOQ háromtizede
                                             
                                          
                                                LOQ
                                             
                                             
                                                Szervetlen ón
                                             
                                             
                                                ≤ 10 mg/kg
                                             
                                          
                                                Ólom
                                             
                                             
                                                Felső határérték ≤ 0,02 mg/kg
                                             
                                             
                                                0,02 < felső határérték < 0,1 mg/kg
                                             
                                             
                                                Felső határérték ≥ 0,1 mg/kg
                                             
                                          
                                                ≤ felső határérték
                                             
                                             
                                                ≤ felső határérték kétharmada
                                             
                                             
                                                ≤ felső határérték egyötöde
                                             
                                          
                                                Kadmium, higany, szervetlen arzén
                                             
                                             
                                                Felső határérték ≤ 0,02 mg/kg
                                             
                                             
                                                0,02 < felső határérték < 0,1 mg/kg
                                             
                                             
                                                Felső határérték ≥ 0,1 mg/kg
                                             
                                          
                                                ≤ felső határérték kétötöde
                                             
                                             
                                                ≤ felső határérték kétötöde
                                             
                                             
                                                ≤ felső határérték egyötöde”